# 2020 m. gegužės mėn. Lietuvoje bulvių šviežiam vartojimui ir perdirbimui buvo supirkta daugiau

**Bulvių,** skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2020 m. gegužės mėn., palyginti su 2019 m. atitinkamu laikotarpiu, supirkta 60,04 proc. daugiau, t. y. 2 725,287 t. Perdirbti skirtų bulvių supirkta 55,87 proc. daugiau – 354,886 t.

**Daržovių,** skirtų vartoti šviežias, 2020 m. gegužės mėn., palyginti su 2019 m. gegužės mėn., supirkta 0,75 proc. daugiau, t. y. 4 185,783 t. **Baltagūžių kopūstų** buvo supirkta 394,360 t (prieš metus tik 1,275 t), **svogūnų** supirkimas padidėjo2,25 karto (iki 280,816 t), **morkų** – 13,74 proc. (iki 202,073 t), **špinatų** – 4,86 proc. (iki 1,208 t). Tačiau **pomidorų** supirkimas sumažėjo 20,73 proc. (iki 702,906 t), **burokėlių –** 15,13 proc. (iki 227,147 t), **svogūnų laiškų** – 12,99 proc. (iki 40,906 t), **agurkų** – 12,52 proc. (iki 2 232,005 t), **salotų** – 0,86 proc. (iki 80,300 t).

**Pievagrybių**, skirtų vartoti šviežius, 2020 m. gegužės mėn., palyginti su 2019 m. atitinkamu laikotarpiu, supirkta 1,37 proc. daugiau (160,800 t).

**Braškių** supirkimas šiemet buvo 2,35 karto didesnis ir sudarė 26,385 t, nes jų derlius šiltnamiuose šiemet prasidėjo anksčiau. Pirmos braškės jau buvo skinamas balandžio pabaigoje. Šiemet anksti pasibaigus **obuolių** atsargoms, jų buvo supirkta tik 79,584 t, o prieš metus – 820,229 t.

Perdirbimo įmonėse 2020 m. gegužės mėn., palyginti su 2019 m. gegužės mėn., **daržovių** supirkimas padidėjo net 94,49 proc. (iki 2 487,416 t), nes dėl didesnio derliaus praėjusiais metais ir sumažėjusio daržovių poreikio perdirbimui karantino laikotarpiu, jų atsargų šiemet užteko ilgiau, o kai kurių buvo netgi ir per daug. Todėl **svogūnų** supirkimas padidėjo 22,40 proc. (iki 43,293 t), **burokėlių –** 91,77 proc. (iki 2 277,398 t). **Morkų** buvo supirkta 109,605 t, **baltagūžių kopūstų** – 40,394 t, kai tuo pačiu laikotarpiu prieš metus morkų ir kopūstų buvo supirkta labai mažai.

Šaltinis: ŽŪIKVC (LŽŪMPRIS)